Γιώργος Παντζιαράς

Ο Γιώργος Παντζιαράς είναι Κύπριος βετεράνος διεθνής ποδοσφαιριστής και προπονητής, γεννημένος στις 20 Αυγούστου του 1952 στην - κατεχόμενη σήμερα - Σκυλλούρα Λευκωσίας ΠΟΡΤΡΑΙΟ: Γιώργος Παντζιαράς… ο αίλουρος!, ο οποίος αγωνιζόταν ως τερματοφύλακας.

 Καριέρα ποδοσφαιριστή 
Ο Παντζιαράς ξεκίνησε την επαγγελματική του καριέρα του το 1971 από τον ΑΠΟΕΛ, κατακτώντας το πρωτάθλημα το 1973 και το κύπελλο την ίδια χρονιά, το 1975-76 και το 1977-78.ΕΙΔΗΣΕΙΣ - 54 τελικοί Coca – ColaCyprus - List of Champions - rsssf

Το καλοκαίρι του 1978 μεταγράφηκε στον Άρη Θεσσαλονίκης, με τον οποίο αγωνίστηκε για έξι σεζόν, καταγράφοντας 114 συμμετοχές στο πρωτάθλημα της Α' Εθνικής, 16 φορές στο Θεσμό του Κυπέλλου Ελλάδας και επίσης έντεκα φορές σε ευρωπαϊκές διοργανώσεις. Μάλιστα με τον Άρη, έφθασε ως τη δεύτερη θέση του ελληνικού πρωταθλήματος, όπου σε αγώνα μπαράζ εναντίον του Ολυμπιακού ηττήθηκε με 2-0 το 1980.Το καλύτερο finish πρωταθλήματος όλων των εποχών, η εκλογή ΠτΔ και το μπαράζ

Το 1984 αποχώρησε από τους "κίτρινους" για να συνεχίσει τη σεζόν 1984-85 στον Πανσερραϊκό, ο οποίος είχε υποβιβασθεί από την 'Α Εθνική και αγωνίζονταν στη Β'. Με τη φανέλα του Πανσερραϊκού αγωνίστηκε σε 36 αγώνες και τερμάτισε στη 2η θέση του πρωταθλήματος, κερδίζοντας ταυτόχρονα και την επάνοδο στην κορυφαία κατηγορία. 

Επανήλθε στην Κύπρο και τον ΑΠΟΕΛ, κατακτώντας το πρωτάθλημα το 1986.Cyprus 1985/86 - The Rec.Sport.Soccer Statistics Foundation Ολοκλήρωσε την αγωνιστική του καριέρα στον Απόλλωνα Λεμεσού, όπου αναδείχθηκε δευτεραθλητής Κύπρου το 1989.Cyprus 1988/89 - rsssf

Παράλληλα αγωνίστηκε 22 φορές με την εθνική ομάδα της Κύπρου, από το 1976 ως το 1989.

Μετά το τέλος της ποδοσφαιρικής του καριέρας εργάστηκε ως προπονητής τερματοφυλάκων για τον Άρη και ανέλαβε χρέη υπηρεσιακού προπονητή για 5 αγώνες το 2003.
Ο γιός του, Ανδρέας Παντζιαράς, ακολουθεί επίσης το επάγγελμα του προπονητή ποδοσφαίρου και τη σεζόν 2023-24 εργάστηκε στην ομάδα του Α.Ο. Χανιώτη, στο πρωτάθλημα της Γ' Εθνικής κατηγορίας.

 Παραπομπές 

 Πηγές 

 Άρης 1914 - 2002, Οι μεγάλες στιγμές της ιστορικής ομάδος Καριπίδης Άγγελος
 Η Ιστορία του Άρη 1914-2000, Κωνσταντίνος Ίντος

Κατηγορία:Ποδοσφαιριστές ΑΠΟΕΛ
Κατηγορία:Κύπριοι προπονητές ποδοσφαίρου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Εθνικής Κύπρου
Κατηγορία:Κύπριοι ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης